Tihomir Orešković
Tihomir (Tim) Orešković (Zagreb, 1. siječnja 1966.), hrvatsko-kanadski poduzetnik i političar. 2016. je tokom nekoliko mjeseci obnašao dužnost predsjednika Vlade Republike Hrvatske.

U globalnom farmaceutskom poduzeću Teva Pharmaceutical Industries radio je kao glavni financijski direktor, a prethodno kao glavni izvršni direktor i predsjednik nadzornog odbora Plive i bio čelnik financijskog menadžmenta za Tevu u Evropi.

Orešković se rodio 1966. u Zagrebu. Kemiju je diplomirao 1989. na McMasterovu univerzitetu u Kanadi. Magistarski stupanj (MBA) u financijama i informacijskim sistemima stekao je 1991. na istom univerzitetu. Profesionalnu karijeru počeo je 1992. u proizvodnom sektoru američke farmaceutske kompanije Eli Lilly, gdje je obnašao razne funkcije na polju financija i međunarodnog poslovanja. Posljednju poziciju u toj kompaniji imao je kao direktor za odnose s državnom upravom i ekonomske poslove.

Poslije napuštanja Eli Lillyja nastavio je karijeru u kanadskoj farmaceutskoj kompaniji Novopharm (sada Teva Canada), gdje je obnašao funkcije potpredsjednika za razvoj poslovanja, specijalne proizvode i funkciju glavnog financijskog direktora. Za Plivu je Orešković počeo raditi 2009. kao glavni financijski direktor za istočnu Evropu, a 2010. postavljen je na poziciju glavnog financijskog direktora za istočnu Evropu, Mediteran, Izrael i Afriku. Orešković posjeduje kanadsko državljanstvo.

Dana 23. prosinca 2015. saopćeno je da HDZ i MOST predlažu Oreškovića za mandatara za sastavljanje Vlade RH. Na mjesto premijera je izabran 22. siječnja 2016. sa 83 od 149 glasa nazočnih saborskih zastupnika. Orešković se izjašnjava kao nestranačka osoba i bio je prvi nestranački premijer u povijesti postkomunističke Hrvatske.

16. lipnja mu je, nakon višetjedne krize u vladajućoj koaliciji izazvane otkrićem afere u koju je bio upetljan potpredsjednik Tomislav Karamarko, Hrvatski sabor izglasao nepovjerenje, a što je prvi slučaj u povijesti Hrvatske da premijer napušta dužnost na takav način. U rujnu su održani izvanredni izbori na kojima je pobijedio HDZ čiji je vođa Andrej Plenković preuzeo mjesto novog premijera.

Izvori

Eksterni linkovi 

 LinkedIn – Tim Oreskovic
 Otvoreno pismo premijeru: Družeći se s "kraljem ovrha" Hanžekovićem, nepovratno si rušite ugled

Premijeri Hrvatske
Kanadski poslovni ljudi
Hrvatski poduzetnici
Nizozemski poslovni ljudi
Biografije, Zagreb